text: қошқар мұнай кен орны қошқар мұнай кен орны атырау облысы, мақат ауданында қошқартұз күмбезінің 17 км, шағын бекбике кен орнының батысында 20 км жерде орналасқан. 1941-1944 жылдары барлау жұмыстары жүргізіліп, дербес мұнай күмбезі анықталған. мұнайлы алаң оңтүстік ембіге (жемге) тән келетін төменгі пермь кезеңінің (кунгур ярусы) тұзында басталып, төрттік кезеңдегі соңғы каспий трансгерссияның шөгінді құрылымдар кешенінде жаралған. оңтүстік қошқар кен орнындағы мұнай көздері альб-сеноман, неоком және орта юра шөгінділерінен құралған. мұнай алаңының жалпы аумағы 2368 км2, мұнайдың өнімді қабаты 220-885 тереңдікте, қалыңдығы 50 м-ге дейін. кен орнында ең көп мұнай 1948 жылы алынған (157,9 мың т). қошқар мұнайының құрамы: шайыр (11-23,5%); парафин (0,4-0,45%); күкірт (0,10-0,32%).